**মুক্ত দাদরা ও নগর হাভেলি** বা **স্বাধীন দাদরা ও নগর হাভেলি** ছিল ভারতীয় উপমহাদেশের একটি*ডি-ফ্যাক্টো* বা কার্যত স্বাধীন রাষ্ট্র (স্বীকৃতি এবং সার্বভৌমত্ব বিহীন)। ১৯৫৪ সাল থেকে ১৯৬১ সাল পর্যন্ত এই রাষ্ট্রের অস্তিত্ব ছিল। ১৯৫৪ সালে এখানকার ভারতপন্থী বাহিনী পর্তুগালের কাছ থেকে এই অঞ্চলটির নিয়ন্ত্রণ অর্জন করে দাদরা ও নগর হাভেলিকে মুক্ত ঘোষণা করে। যদিও ১৯৬১ সালের ১১ আগস্ট ভারতের এটি আনুষ্ঠানিকভাবে দাদরা ও নগর হাভেলি কেন্দ্রশাসিত অঞ্চল হিসাবে ভারতের সংযুক্ত হওয়ার পর এই মুক্ত রাষ্ট্রের অস্তিত্ব বিপুপ্ত হয়ে যায়।

ইতিহাস
------

দাদরা এবং নগর হাভেলি ছিল একটি ক্ষুদ্র পর্তুগিজ বিদেশের অঞ্চল যা ১৭৭৯ সাল থেকে পর্তুগিজ ভারতের অংশ ছিল। এগুলি নিকটস্থ দমনে অবস্থিত একজন গভর্নর দ্বারা পরিচালিত হতো। ১৯৪৭ সালে ভারতের স্বাধীনতার পর দাদরা ও নগর হাভেলি চারদিক দিয়েই পুরোপুরি ভারতের অন্তর্গত সার্বভৌম অঞ্চল দ্বারা বেষ্টিত ছিল।

১৯৫৪ সালের ২২ জুলাই ভারতপন্থী বাহিনী দাদরার মূল পুলিশ থানা দখল করে তা নিয়ন্ত্রণে নেয়। তারা ২২ শে জুলাই পর্তুগিজদের হঠিয়ে নরোলি এবং ২ আগস্ট সিলভাসা নিয়ন্ত্রণ গ্রহণ করে। এই সময়ে অর্থাৎ, ২ আগস্ট সিলভাসায় অঞ্চলটিকে পর্তুগিজ শাসন থেকে মুক্ত করার ঘোষণা দেওয়ার মাধ্যমে দাদরা ও নগর হাভেলির স্বাধিনতা ঘোষণা করা হয়। তখন এই অঞ্চলটির নামকরন করা হয় "মুক্ত দাদরা এবং নগর হাভেলি" বা "স্বাধীন দাদরা এবং নগর হাভেলি"।  এই অঞ্চল পরিচালনা করার জন্য মুক্ত দাদরা এবং নগর হাভেলির **বরিষ্ঠ পঞ্চায়েত** নামে একটি সংস্থা গঠিত হয়েছিল। সিলভাসায় তখন ভারতীয় জাতীয় পতাকা উত্তোলন ভারতীয় জাতীয় সংগীত গাওয়া হতো। তখন এগুলো হয়ে উঠে রাজ্যের *ডি-ফ্যাক্টো* প্রতীক। 

১৯৬১ সালের জুনে মুক্ত দাদরা এবং নগর হাভেলির বরিষ্ঠ পঞ্চায়েত ভারতে প্রবেশের পক্ষে ভোট দেয়। ১৯৬১ সালের ১১ ই আগস্ট দাদরা ও নগর হাভেলিকে ভারতে একীভূতকরণের জন্য আনুষ্ঠানিক নথিতে স্বাক্ষর করার জন্য কেজি বদলানী নামের একজন ভারতীয় বেসামরিক কর্মচারীকে "মুক্ত দাদরা এবং নগর হাভেলির প্রধানমন্ত্রী" উপাধি দেওয়া হয়।  মুক্ত দাদরা এবং নগর হাভেলি ভারতের সংবিধানের দশম সংশোধনীর কারণে দাদরা ও নগর হাভেলি কেন্দ্রশাসিত অঞ্চল হয়ে ওঠে ১৯১61 সালের ১১ ই আগস্ট ভারত দ্বারা সংযুক্ত হয়। 

পর্তুগাল দাদরা ও নগর হাভেলির ক্ষতি স্বীকৃতি দিতে অস্বীকার করে এবং দাদরা এবং নগর হাভেলিকে পর্তুগিজ ভারতের অংশ হিসাবে দাবি করে চলেছিল। দাদরা ও নগর হাভেলি তখনও আন্তর্জাতিকভাবে (যেমন, আন্তর্জাতিক আদালত দ্বারা) পর্তুগিজ সম্পত্তি হিসাবে স্বীকৃত ছিল।  কার্নেশন বিপ্লবের পরে পর্তুগাল ১৯৭৪ সালের ৩১ ডিসেম্বরে এই অঞ্চলে ভারতীয় সার্বভৌমত্বকে আনুষ্ঠানিকভাবে স্বীকৃতি দেয়।

সরকার এবং রাজনীতি
-----------------

দাদরা ও নগর হাভেলি পর্তুগিজ শাসন থেকে মুক্ত হওয়ার পরে এই অঞ্চল পরিচালনার জন্য মুক্ত দাদরা এবং নগর হাভেলির বরিষ্ঠ পঞ্চায়েত নামে একটি সংস্থা গঠন করা হয়েছিল। মুক্ত দাদরা এবং নগর হাভেলি প্রশাসনের পক্ষে ভারতীয় প্রশাসনিক পরিষেবা থেকে সরকারী কর্মচারীদেরও সমর্থন ছিল।

ডাক ইতিহাস
----------

মুক্ত দাদরা এবং নগর হাভেলি থেকে আসা মেল সীমান্তের কাছাকাছি অবস্থিত ভারতের ভাপি শহরে পৌঁছাতো। প্রথমদিকে, পর্তুগিজ ভারতের স্ট্যাম্পের বাকি স্টকগুলোকে দুটি লাইনে লিবার্টেড অঞ্চলগুলো ওভারপ্রিন্ট করা হয়েছিল।  মুক্ত দাদরা এবং নগর হাভেলি একটি একক রেভিনিউ স্ট্যাম্পও জারি করেছিল।

তথ্যসূত্র
---------

1. ↑  Cahoon, Ben। "States of India since 1947"। *WorldStatesmen.org*। ১ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৪।
2. ↑  "Dadra and Nagar Haveli Celebrated Its 60th Liberation Day"। Jagranjosh.com। ২০১৩-০৮-০২। সংগ্রহের তারিখ ২০২০-০৩-০২।
3. ↑  P S Lele, *Dadra and Nagar Haveli: past and present*, published by Usha P. Lele, 1987
4. 1 2  "Dadra and Nagar Haveli: When an IAS officer became the instrument of accession - The Economic Times"। Economictimes.indiatimes.com। সংগ্রহের তারিখ ২০২০-০৩-০২।
5. ↑  "When an IAS Officer Was The Prime Minister of Dadra & Nagar Haveli"। Thebetterindia.com। ২০১৮-০৩-২৮। ২০২১-০৩-২১ তারিখে মূল থেকে আর্কাইভ করা। সংগ্রহের তারিখ ২০২০-০৩-০২।
6. ↑  "The Constitution (Amendment)"। Archive.india.gov.in। ২০২০-০২-২৯ তারিখে মূল থেকে আর্কাইভ করা। সংগ্রহের তারিখ ২০২০-০৩-০২।
7. ↑  "Case cing Right of Passage over Indian Territory (Merits), Judgement of 12 April 1960" (পিডিএফ): 6। ২০ ডিসেম্বর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৪-০১।
8. ↑  "TREATY BETWEEN THE GOVERNMENT OF INDIA AND THE GOVERNMENT OF THE REPUBLIC OF PORTUGAL ON RECOGNITION OF INDIA'S SOVEREIGNTY OVER GOA, DAMAN, DIU, DADRA AND NAGAR HAVELI AND RELATED MATTERS [1974] INTSer 53"। Commonlii.org। ২০১৩-১২-০৩ তারিখে মূল থেকে আর্কাইভ করা। সংগ্রহের তারিখ ২০২০-০৩-০২।
9. ↑  Bayanwala, Ashok Kumar। "Portuguese Possessions in India – July 1954"। *Geocities*। ২১ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।
10. ↑  Barefoot, John (২০১৯)। *British Commonwealth Revenues* (10 সংস্করণ)। J. Barefoot Ltd। পৃষ্ঠা 246। আইএসবিএন 9780906845769।